usdrucklich verkuͤndigt iſt / Das die 
Roͤmiſche Kirche vom Chriſtlichen glau⸗ 
ben abfallen / Chriſtum vnd ſein 
Wort verleugnen vnd ver⸗ 
damnen ſol. 


Niclas von Amsdorff. 


1. Timo. 4. 
Der Geiſt aber ſaget deutlich / das in den letzten 
zeiten / werden etliche von dem glauben abtretten / 
vnd anhangen den verfuͤriſchen Geiſtern / vnd Ceren 
der Teufel / durch die / ſo in gleisnerey Cuͤgenreder 
ſind / vnd Brandmal in jrem gewiſſen haben / vnd 
verbieten Ehelich zu werden / vnd zu meiden die 
Speiſe etc . 
| 2. Pet. 2. 

Der Herr weis die Gottſeligen aus der ver⸗ 
ſuchung zu erloͤſen / die Ungerechten aber behalten 
zum tage des Gerichtes zu peinigen. Allermeiſt 
aber die / ſo da wandeln nach dem Fleiſch / in der 
vnreinen Luſt / vnd die Herrſchafften verachten / 
thuͤrſtig / eigenſinnig / nicht erzittern die Maieſteten 


zu leſtern etc. 
1555. 


2 


Das in der Schrift ausdruͤcklich ver- 
fandiget iſt / Das die Romiſche Kirche vom 
Chriſtlichen glauben abfallen / Chriſtum 


vnd ſein Wort verleugnen vnd 
verdamnen ſol. 


Niclas von Ame dorff. 


Jeweil jederman den Roͤ⸗ 


miſchen hof(wie ſie ſich ſelbs nens 
nen fuͤr die Chriſtliche Kirche acht 
vnd belt / So iſt hoch von noͤten / 
| das man klerlich anzeige vii bewef 
ſe / das der Xomiſche hof nicht 
mehr die Chriftliche Kirche ſein kan noch mag. 
Welchs ich in dieſem Buͤchlin / mein Gewiſſen zu⸗ 
erretten / mit Gottes vnd vnſers OErm Iheſu 
Chriſti wort / klerlich beweiſen vnd beweren wil. 


WM zum erſten / Haben ſie ſich. ſelbs damit 
des Namen vnd Titels der Kirchen / wie hoch ſie 
auch den thůmen / beraubt / das ſie ſich den Roͤmi⸗ 
ſehen hof nennen / vnd alſo von jederman genant 
vnd geheiſſen ſein wollen / Damit ſie ſelbs beken⸗ 
nen vnd klerlich an tag geben / das ſie nicht die 
Chriſtliche kirche ſind / noch ſein wollen / Sons 
dern ein Keiſerlicher hof / vnd jr Bapſt nicht ein 
Dirt / Pfarherr noch Prediger (denn das were jm 
ein ſehande) Sondern ein Printz vnd Fuͤrſt vber 
| A ij Keiſer 


— 


Keiſer vnd Roͤnige ſein ſol / Nach der lere Chriſti / 
Vos non ſic &c. Wie fie denn ſolchs bisher / mit 
ſchaden / verderb der Chrifflichen Kirchen durch 
gros Krieg vnd Blutuergieſſen erſtritten vnd er⸗ 
langt haben. | 
Vin andern / So beraubt fie auch der heilige 
Paulus des namen vnd Titels / der deutlich vnd 
klerlich mit runden worten anzeigt / Das die X6- 
miſche Kirche vom Chriſtlichen glauben abfal⸗ 
len vnd ein new Caruenkirchen anrichten ſol / Da⸗ 
non ich in meinem newen Jar / fuͤr anderthalb jar 
nusgangen / gnugſam geſagt habe. 


2 Theſſ-2-. Denn ſo ſchreibt S. Paulus / 2. Theſſ. 2. 


Er kompt nicht / Es ſey denn / das zuuor der Abfall 
kome / vnd offenbaret werde der Menſch der ſuͤn⸗ 
den / vnd das Kind des verderbens / Der da iſt ein 
Wider wertiger / vnd ſich erhebet ober alles das 
Gott oder Gottes dienſt heiſſet / Alſo / das Er ſich 
ſetzt in den Tempel Gottes / als ein Gott / vnd gibt 
fuͤr er ſe Gott. 

DJeſen Spruch zuerkleren / kan in dieſem 
kurtzen Buͤchlin nicht geſchehen / es gehoͤrt ein 
eigen gros vnd langes Buch dazu. Aber fo viel. 
hieher dienet / wil ich» kuͤrtzlich vberlauffen. 


A ſpricht / Es kome der Juͤngſte tag nicht / 
Es kome denn zuuor der Abfall. Was aber det 


Tim. 4. Abfall ſey / deutet S. Paulus ſelbs 1. Tim. 4. 


Der Geiſt aber ſagt deutlich / Das in den letzten 
„„ Wo ——____ 3xiten: 


eiten werden etliche von dem Glauben abtretten/ 
vnd anhangen den verfuͤriſchen Geiſtern / vnd Le⸗ 
ken der Teufel / durch die / ſo in gleisnerey Luͤgen⸗ 
reder ſind / vnd Brandmal in jrem Gewiſſen ha⸗ 
ben / vnd verbieten Ehelich zu werden / vnd zu 
meiden die Speiſe cc. ö 


N dieſen beiden Spruͤchen wird klerlich an⸗ 
gezeigt / das vor dem Juͤngſtentage ehe der kompt / 
fol ein Abfall geſchehen / nemlich / vom Glauben / 
das iſt / von Gott vnd ſeinem Wort ſol man abfal⸗ 
len. Wer ſols aber thun? vnd wer ſind ſie / die vom 
Glauben abfallen ſollen ? Paulus ſpricht / Die da 
anhangen den verfuͤriſchen Geiſtern / vnd den Ces. 
ren der Teufel. Wer ſind nu die Verfuͤrer / ſo Teu⸗ 
fels leren anhangen? Paulus antwort vnd ſpricht / 
Die ſinds / So die Ehe vnd Speiſe verbieten. Hie 
frage ich Biſchoue vnd Mespfaffen / wer hat die 
Ehe vnd Speiſe verboten? Dabens die Lutheri⸗ 
ſchen oder Papiſten gethan ? 

V kuͤrtzlich dauon zu reden. So zeigen dieſe 
beide Spruͤche klerlich an / vnter andern vier Stuͤck 
vom Antichriſt vnd ſeinem Reich. 


Vm erſten / Er ſol im Tempel Gottes (das 
iſt) In der Chriſtenheit ſitzen / regiren vnd Herr⸗ 
ſchen als ein Meubt vnd Derr / nicht zu Babilo⸗ 
nien in der Tuͤrckey / Sondern in der Chriſtlichen 
Kirchen . Vnd ſol vnter dem namen Chriſti: regie 


rem nd thun / was er wil. * 
| 28 $260 A ith, 5 DAs 

DAs ander / Er ſol ſich vber Gott (das iſt 
vber Gottes wort vnd Sacrament erheben / wie er 
ſich in ſeinem vngeiſtlichen Recht rhuͤmet / ſehreiet 
vnd bruͤllet / Das er macht hab / die Sctzrifft ! aus⸗ 
zulegen / vnd mit den Sacramenten zu handeln vnd 
machen / wie er wil / nach ſeinem gef allẽ / Gleich ob 
er ein Gott oder Herr daruͤber were. Damit hat er 
von ſich ſelbs geweiſaget vnd bekennet offentlich / 
mit auſgedruckten worten in ſeinem eigen geiſt⸗ 
lichen Recht / das er der Antichriſt ſey / der ſich vber 
Gott erheben ſol . 7, 

DAs dritte / Das er mit ſeinem Anhang nicht 
allein vom glauben das iſt) von Gottes wort / ge⸗ 
bot vnd befelh abfallen ſol / Sondern auch des 

DeErrn wort vnd den Glauben / an das ſelb / verbie⸗ 
ten vnd verdamnen ſol. | 

Ds vierdte/Das er den verfuͤriſchen Geiſtern / 
vnd Leren der Teufel anhangen ſol / ſo die Ehe vnd 

Speiſe verbieten. Was weiter in dieſen Spruͤchen 
zu handeln iſt / las ich jtzt / vmb der kuͤrtz willen 
faren / Denn es wuͤrde viel zu lang / wenn man al⸗ 

by _ der lenge handeln ſolt / ſo darinne begri⸗ 

en iſt. * 
Je frage ich euch Hochgelerten Magiſtros exi- 
mios, Biſchoue vnd Cardinalen. Wer iſt das 
Deubt vnd Derr / der die Chriſtliche Kirche 
ſeines gefallens regiren vnd guberniren wil? Wer 
bruͤllet vnd rhůmet / Das er gewalt vnd macht 
hab ſeins gefallens / die Schrifft ans zu legen? 
vnd das Sacrament / ſo Chriſtus vnſer lieber Herr 
eingeſatzt vnd geſtifft hat / zu endern / wie es jm ge⸗ 
fellet? Wer bruͤllet / ſchreiet vnd gebent / Das nie⸗ 
mand die Schrifft anders deuten vnd angleger | 


2s 


- fol / denn wie es der Noͤmiſche hof haben wil © 
vnd ſeine Moͤnche vnd Mespfaffen / die letzten vnd 
newen Veter / ausgelegt haben? Wer hat das 
Abendmal Chriſti verendert / vnd aus der Com⸗ 
munion Populi, ein Opffermeſſe gemacht? Wer iſt 
vom Glauben abgefallen? Wer hat den Glauben 
verdamnet © Wer hat decidirt vnd definirt / Das 
nicht von noͤten iſt / zu gleuben vergebung der Suͤn⸗ 
de / wenn man beicht oder das Sacrament empfe⸗ 
hetehats nicht der Roͤmiſche hof mit ſeine Deubt / 
vnd jtzt das Conciliabulum zu Trient gethan? 
1 oo frage ich nu / Ob die Roͤmiſche Kirche / oder 
der Roͤmiſche hof / wie ſie ſich ſelbs teuffen / oder die 
Eutheriſchen / vom Glauben abgefallen ſind / oder 
nicht? Die frage ich die Papiſten / Ob fie Chriſtum 
vñ ſein wort damit dekennet oder verleugnet habẽ © 
Wer verbeut Gottes wort? vnd verdamnet Chriſti 
vnſers lieben ODErrn gebot vnd befelh von beider 
| ce des Sacraments? hats nicht die Xomiſche 
irche gethan ? B's 
Wer veriagt vnd erwuͤrget die Cente / das ſie 
Chriſti vnſers lieben DErrn gebot vnd befelh ge⸗ 
borſamlich halten / nemlich / Das fie das gantze 
Sacrament / wie es Chriſtus vnſer leiber Herr ein 
geſatzt vnd befolhen hat / geben / nemen vnd em⸗ 
pfahen ? Thuts nicht die X6miſcbe Kirehe / jr An⸗ 
hang vnd das Thier das ſie tregt © Iſt das nicht 
Chriſtum vnd ſein Wort verleugnet? Aſt das nicht 
vom glauben abgefallen? ꝓu letzt / Wer hat die 
The vnd Speiſt verboten? Hats Luther gethan / 
oder der Bapſt? Wer ſind nu die falſchen Proppes 
ten / Lerer vnd Perfiirer, Sind es die Papiſten oder 
die Cutheriſchen ? Aff 


4 


A buff dieſe fragen / antwortet jr hochgelerten 
Doctores/ ſeid jr boͤſe / Laſſet doch ein mal ſehen / 
was jr koͤnnet jr ſchoͤnen zarten Catholici. Beweiſet 
doch ein mal / weil jr ſo ſehreiet / pocht vnd ſehar⸗ 
ret wider vns armen Ketzer / was jr kuͤnd / Wir 
wollens willig vnd gern hoͤren / vnd gewislich 
kein Eugen noch Irthumb annemen / Sondern bey 
der Warheit leben vnd ſterben. . 


DAs jr aber pocht mit Schwert vnd Fewer / 
das wirds nicht thun / das wil ich euch gewis 
zuſagen / Vnd wenn jr vns gleich alle erwuͤrget 
vnd vmbbrecht / So wird der Artikel des glan- 
bens fiir euch wol bleiben. Ichgleube eine Chriſt⸗ 
liche Kirche / So Chriſti vnſers lieben Herrn ge? 
bot vnd befelh von beider Geſtalt vleiſſig vnd 
trewlich belt / die wird vnd mus wider ewer Noͤ⸗ 
miſche Earnenkirch ewig bleiben / ſo lang die Welt 
ſtehet / wider alle Doctores . Demoſtenes / vnd 
Cicerones / Denn die vngelerten vnd einfeltigen 
Leute ſollen die Kirche Chriſti bawen vnd erhal⸗ 
ten / vnd nicht die hochgelerten Weltweiſen vnd 


r Jeraus ſol je nu jederman ſehen vnd hoͤren / 
. wer nur ohren vnd Angen zu hoͤren vnd zu ſts 
hen hat / wer die Ketzer vñ verfuͤriſche Geiſter 
ſind / ſo die Leut verfuͤret haben / vnd noch ver⸗ 
filren / nemlich / Die ſinds / wie S. Paulus ſagt / 
Welche die Ehe vnd Speiſe verbieten. 
Deweil nu die Nomiſcbe Kirche ſolchs al; 
les thut / vnd gethan hat / So kan Je niche 
| die e | 


* 


die Chriſtliche Catholiſche Kirche ſein / wie ſie ſich 
denn ſelbs / dieſes Namens geeuſſert / vnd ein att9 
dern Namen jr gegeben / vnd ſich ſelbs billich vnd 
mit Recht / dieweil ſie vom wort vnd Glauben ab⸗ 
gefallen iſt / den Roͤmiſchen hof genant / vnd von 
jr ſelbs alſo geweiſſaget hat / Das fie nicht mehr 
die Chriſtliche Kirche / ſondern der Roͤmiſche hof 
ſey / wie ſie denn in der warheit iſt / der vom Glau⸗ 
ben abgefallen iſt / Chriſtum vnd ſein Wort ver⸗ 


| leugnet Hat. 


DeErbalben ſind dic nicht entſchuͤldiget / die 
da ſagen / Man ſol bey der Xomiſchen Kirchen 
bleiben / vnd ſich dauon nicht abſondern. Denn 
ſie jrren vnd betriegen ſich ſelbs / wiſſen nicht / was 


oder wer die Kirche iſt / weil klerlich vnd deutlich 


droben aus der heiligen Schrifft angezeigt iſt / das 
die Mesbiſchoue vnd Opfferpfaffen nicht koͤnnen 


noch m6gen die Kirche ſein / weil fie der Chriſtli⸗ 


chen Kirchen ergſte Feinde ſind / deñ ſie verfolgen / 
rerdamnen vnd veriagen die Chriſten / darumb das 
ſie Chriſtus wort vnd befelh von beider geſtalt des 
heiligen Sacraments halten vnd brauchen. Dar⸗ 
umb koͤnnen ſie die Kirche nicht ſein. Wer nu in 
ſolchem jrthumb bleibet / die Moͤnche vnd Mes⸗ 
pfaffen fiir die Kirche belt / der mus in ſolchem Ir⸗ 
thumb ſterben vnd verderben ewiglich. 


Denn wer ein Chriſten ſein / vnd ſelig werden 
wil / der mus on allen 3weinel gervis wiſſen vnd 
gleuben / Was / Wer vnd Wo die Chriſtliche Nir⸗ 
che iſt / Wer das nicht weis / der iſt ſchon verdampt 


vnd verloren. Denn ſolche A att entſcbul- 


diget 

diget niemand / weil er mutwillig darinne bes 


harret vnd bleibet / vñ des DErrn wort verachten 


welchs Chriſtus oͤffentlich mit ausgedrucktet 
worten anzeigt / Das die Schafe ſollen jres Dir⸗ 
ten ſtimme / Vnd die Braut jres Breutgams ſtim⸗ 
me / vnd keines andern horen. Derhalben wer die⸗ 
ſes Dirtens oder Breutgams ſtimme nicht hoͤret / 
ſondern ſie verdampt vnd verfolget / wie der Bapſt 
thut / der iſt ein Bock vnd kein Schaf / des Teufels 
hure / vnd nicht Chriſti Braut. 
DJeweil denn der Roͤmiſche hof / mit ſeinem 
Printz ( Denn ſo wil der Bapſt genant ſein) vn⸗ 
ſers lieben Ertzhirten vnd Breutgams Iheſu Chri 
ſti ſtimme / von beider geſtalt des heiligen Saera⸗ 
ments nicht hoͤret / noch hoͤren wil / ſondern ſie ver⸗ 
dampt vnd verfolget / So kan der Xomiſche hof 
mit ſeinem Printz die Chriſtliche Catholiſche Rir⸗ 
che nicht ſein / Sondern das gantz LDofgeſinde/ 
Biſchoue vnd Cardinel mit dem Printz ſind aus 
krafft dieſes worts (Meine Schafe hoͤren meine 
ſtimme) Boͤcke vnd des Teufels huren / Koͤnnen der 
halb in keinen weg die Schafe / oder die Braut 
Chriſti ſein / Denn ſie hoͤren nicht Chriſti vnſers lie⸗ 


ben ZDErrn ſtimme von beider geſtalt / Sondern eis 


nes andern ſtimme / von einer geſtalt / hoͤren / leren 
vnd predigen ſie / v gebieten wider Chriſtus gebot 
vnd befelh / die eine Geſtalt zu geben vnd nemen. 

Esgleichen / leren / predigen vnd gebieten ſit / 


Mieſſen zu halten / das man die Heiligen ſol 
anruffen / weleh keines des HErrn Chri⸗ 


ſti ſtimme / ſondern des Wolffs zu Rom gebot vnd 
| _  befelh 


efelb iſt/der hat die Meſſe mit viel Lappen vnd 
——— zu ſamen geflickt / wie eins Betlers man⸗ 
tel / Derhalben ſie auch ein Grewel vnd Abgoͤtterey 
iſt / wie alle Gottes dienſte / ſo von Menſchen aus 
eigener andacht erfunden vnd erdacht ſind- 


D Arumb hat auch Gott die Roͤmiſche Kirche 
mit jrem Printz vnd Hofgeſinde verworffen vnd 
verſtoſſen / das ſie nicht mehr ſeine Priſter / noch 

ſeine Chriftliche Kirche ſind / weil ſie ſein Wort ver 
ſtoſſen / verdamnen vnd verbieten. Denn ſo ſtehet 
geſchriben Moſee. 4. Quia tu abieciſti Verbum meum, 
ego quog abijciam te, ne ſis meus Sacerdos. Kennet Ir 

auch den Spruch jr groſſen Biſchoue? Laſſet nu 
ewre hochgelerten Canoniſten komen vnd rhuͤ⸗ 
men / das jr die Chriſtliche / Catholiſche Kirche 


ſeid. | 
DJeſer Spruch a euch Romiſchen 
Mespfaffen die Ehre / den Namen vnd Titel der 
Kirchen / vnd zeigt euch klerlich an / das jr nicht 
ſeid die Chriſtliche / Catholiſehe Kirche / Die Cano 
niſten / ewre Heuchler / moͤgen euch wol ſo nennen 
vnd heiſſen / Aber der heilige Geiſt ſpricht / Ir ſeid 
verſtoſſen vnd verworffen von Gott dem himli⸗ 
ſchen Vater / Vnd eben darumb / das jr ſein Wort 
verlaſſen vnd von euch geſtoſſen habt / das jr des 
Herrn wort im Abendmal / nemlich / die Com⸗ 
munion beider geſtalt des heiligen Sacraments / 
wie ſie Chriſtus vnſer lieber Herr eingeſatzt / vnd 
euch vnd vns ʒu halten geboten vnd befolhen hat / 
als ein newe/falſche Cere vnd Ketzerey verdampt 


vnd verbietet. | 4 
. B D Aru mh 


Hoſe 4. 


@OArumb hat Er euch auch von ſich geſtoſſen / 
das jr ſeine Kirche nicht ſein koͤnnet / auch nimer⸗ 
mehr werden ſolt. Deñ Er wil ewer vñ ewer Nach 
komen nicht mehr gedencken / wie der Prophet da 
ſelbs weiter ſpricht / Du haſt vergeſſen das Geſetz 
deines Gottes / So wil ich auch deiner Kinder ver 
geſſen / nemlich / das ſie nicht mehr ſollen meine 
Prieſter ſein . Gleich ob er ſpreche / Wiewol ich 
euch / vnd ewre Kinder / zu meinen Prieſtern erwelet / 
geordnet vnd geſatzt habe / So ſolt vnd miiſſt jr 
doch herunter / vnd vom Prieſterampt verſtoſſen 
ſein ewiglich / weil jr mein vnd meines Worts ver⸗ 
geſſen / vnd von euch geſtoſſen habt. 


Hat nu Bott ſeine eigene / auserwelete / aus 
dem ſtam Aaron geborne Prieſter / vmb ſeines 
Worts willen / das ſie verlaſſen vnd veracht ha⸗ 
ben / verworffen / Wie viel mehr wird er euch Wes⸗ 
biſchouen / ſo ſich. ſelbs zu Hohenprieſtern ge⸗ 
macht vnd auffgeworffen haben / mit jren Succeſſo⸗ 
ribus vnd Nachkomen verſtoſſen vnd verwerffen / 
Dieweil jr Gottes wort nicht allein verachtet / 
verlaſſet vnd von euch ſtoſſet / ſondern auch dazu / 
als ein newe falſche CTere leſtert / ſehendet / verdam⸗ 
net / verbietet vnd verfolget. | 

d derhalben ſeid jr erger / denn die Juͤden / 
welche Gottes wort vnd jr Geſetz nur verlieſſen vñ 
verachteten / Aber nie verboten noch verdamneten. 
Hat nn die Juüdẽ jre naturliche Geburt / das ſie erb 
liche geborne Prieſter waren / nicht geholffen / Viel 
weniger wird dieſe Earnenbiſchone jre. erwelete 
vnd angenomene Succeſsion helffen. 50 


De were es zeit / das man ſich erkennete / 
beſſerte vnd Buſſe thete / das die Biſchoue jres 
Ampts warteten / Gottes wort den Schafen trew 
lich vnd vleiſſig fuͤrtruͤgen / vnd rechten Glauben 
vnd Liebe lereten. Weil ſie aber ſolchs nicht 
thun koͤnnen noch woͤllen / So iſt das Vrteil ſchoͤn 
beſchloſſen im Himel / das ſie herunter muͤſſen / 
nicht allein verſtoſſen / ſondern auch gar vertilget 
vnd ausgerottet werden / wie die Juden. 


D Je Hohenprieſter vnd das gantze Volck 
rhuͤmeten auch / das ſie die Kirche vnd Gottes 
volck weren / vnd ſatzten ſich wider die Propheten / 
trotzten vnd pochten drauff / das ſie Gottes auser⸗ 
welete Volck waren / Vnd wolten von den Pro⸗ 
pheten vngeſtrafft ſein / war jnen auch lecherlich / 
wenn die Propheten verkuͤndigten / das ſie ſolten 
gefangen weggefuͤrt / vnd Jeruſalem zerſtoͤret vnd 
verwuͤſtet werden / Das wolten ſie nicht gleuben / 
bis fie es erfuren. 

GEeich wie jtzt vnſere Biſchone vnd Papi-- 
ſten rhuͤmen vnd pochen / das ſie die Kirche ſeien / 
Darumb das ſie im Stuel ſitzen / den Titel vnd Na 
men haben. Derhalben ſie auch wollen macht 
vnd Gewalt haben / zu leren / zu ſetzen vnd zuge⸗ 
bieten / was ſie wollen / Gleich ob fie der Kirchen 
Derrn weren. Noch lang nicht liebẽ Junckherrn / 
Ir ſeid Knechte vnd diener der Kirchen / vnd habt 
einen gemeſſen ausgedruckten befelh / Was jr thun 
ſolt / nemlich / das Euangelium leren / vnd predi⸗ 
gen / vnd halten / was euch Chriſtus vnſer lieben 


Derr geboten vnd befolhen hat. 
B ih, Denn 


dſe. 4. 


HErr vnd Ertzbiſchoff zu ſeinen Apoſteln / Gehet 
hin / vnd prediget das Euangelium aller Creatu⸗ 
ren / vnd leret alle Voͤlcker halten / was ich euch be⸗ 
folhen habe. Mit dieſem einigen Spruch / wenn 
wir gleich Johannem vnd Paulum nicht hetten / 
wird das gantze Bapſtumb mit allen ſeinen Mes⸗ 
biſchonen zu grund vnd bodem geſtoſſen / die ſo 
frech vnd frenel ſind / das ſie ſich vnuerſchemptCas 
tholicos nennen thuͤren / So ſie doch wider dieſen 
jren befelh / den ſie von Iheſu Chriſto vnſerm lieben 
Herrn vnd Ertzbiſchoue empfangen haben / 
ſtracks alles wider jr Ampt / Dienſt vnd Stand 
gehandelt vnd gethan haben / vnd noch auff heuti⸗ 
gen tag thun vnd handeln / on alle ſchew. 


Denn ſie ſehen / wie mit klaren ausgedruck⸗ 
ten Worten / das jr Ampt / Dienſt vnd verſtand an 


das wort vnd befelh Chriſti gebunden iſt / das ſie 
in der Chriſtlichen Kirchen nichts leren / ſetzen / 
noch gebieten ſollen / denn was Chriſtus vnſer lie⸗ 
ber Herr ſeinen Apoſteln geboten vnd befolhen 
hat. Weil nu die Biſchoue mit jrem Bapſt / dieſen 
Catholiſchen vnd Chriſtlichen befelh vnd gebot 


jres LDErm Iheſu Chriſti vberſchreiten / vnd da? 
wider thun vnd handeln / vnd alſo trewlos / ehrlos 


vnd Meineidig an jrem HErrn Iheſu Chriſto 


werden / Deshalben ſeid jr ein mal von Gott ver⸗ 
ſtoſſen vnd verworffen / das jr nicht ſolt ſeine Prie⸗ 
ſter ſein / weil jr ſein Wort / Gebot vnd Befelh ver⸗ 
dampt vnd verworffen habt. | 

8 * D Arumh 


Denn ſo ſpricht Jheſus Chriſtus vnſer licher 


| 
| 


.. -DArumb koͤnnen wir euch / Bapſt / Biſchoue 
vnd Cardinel fur die / Catholiſche Chriſtliche Kir- 
che( wie jr denn auch nicht ſeid nicht achten noch 
halten. Nu ſtehet auff mit ewren Juriſten / vnd 
| laſſet ſehen / was ewoer hohe Kunſt dawider ſagen 


— 


kan. Wir wollen zwarten zuhoͤren / vnd wenn jr 
wol ſinget vnd pfeiffet / So wollen wir mit euch 
froͤlich ſpringen vnd tantzen. 


DAs jr aber ſagt / Solt Gott ſeine Kirche 
verlaſſen vnd ein ſolchen groſſen Mauffen ſo lan⸗ 
ge jrren laſſen ? Das wird euch nicht helffen noch 
entſchuͤldigen / Denn wir wiſſen aus deEnangelio 
vom Seeman / das der groͤſte Hauff / auch derẽ / die 
das Enangelium hoͤren / verdampt vnd verwor⸗ 
Fen find. Denn der groͤſte Teil hat allzeit geirret / 
Vnd die Schrifft klerlich ſagt / Das jr wenig 
ſind / die zur engen Pforten eingehen / vnd 
den ſchmalen weg / ſo zum Leben fuͤret / wandeln. 
Aber viel ſind jr / die durch die weite Pforten ge⸗ 
hen / vnd den breiten weg / ſo zum verdamnis fuͤ⸗ 
ret / wandeln. 


| X0Jfſet jr nicht / das Chriſius ſagt © Das ſie 
| alle ſolle verfuret werden / auch die Auſſerweleten / 
| wens muͤglich were. Weiſſaget nicht S. Pau⸗ 
4 7 lus / das der groſte hauffe in der Kirchen vom glau 
ben abfallen ſol? Was hilfft ench denn ewer 1 
| Ansfluchts Sehet an die Jůden / das gantze volck vin · 
| Iſrael/waren ſje nicht die Kirche/vnd das auser⸗ 
| N | welete 


fie Gott / ſampt jren Prieſtern vnd Ceuiten von an⸗ 
fang bis zum ende / etliche hundert Jar / nicht al⸗ 
lein jrren / ſondern auch in grewliche vnd er⸗ 
ſchre ckliehe Abgoͤtterey fallen / vnd ſie darinnen 
bleiben lies / bis ſie gantz vnd gar ausgerottet vnd 
vertilget wurden ? 


DJ iſt ein Figur der Chriſtlichen Kirchen 
OQim newen Teſtament / damit angezeigt iſt / 
das es jtzt zu vnſer zeit / der Roͤmiſchen Rir- 
chen eben alſo gehen ſol / wie es der Juͤden Syna⸗ 
$oge gangen iſt / nemlich / Das der Bapſt/Bi- 
0 


bone vnd Cardinel / von Gottes wort vnd Glau⸗ 


ben abfallen / in grewliche Ketzerey vnd Abgoͤtte⸗ 


rey geraten ſollen / wie denn geſchehen iſt / als wir 


oͤffent lich fuͤr Augen ſehen. 
Denn die Roͤmiſche Kirche hat vnſers lie⸗ 


ben Z)Errn Ibeſu Chriſti wort / gebot vnd befelh 


von beider geſtalt des Sacraments verlaſſen / vnd 
als ein Retzerey newe vnd falſche Cere verdampt 
vnd verboten / vnd dafuͤr jr eigen Wort von einer 
geſtalt / die Opffermeſſe / vnd das man die Deili⸗ 
gen anruffen fol (welchs alles von Menſchen er⸗ 
tichtet vnd erfunden iſt ) als ein Chriſtlich werck 
vnd Gottesdienſt eingeſatzt vnd auffgericht / vnd 
den Chriſten zu halten geboten / Vnd wer 
jnen nicht wil folgen vnd gehorſam ſein / den drin⸗ 
gen vnd zwingen ſie mit gewalt des Schrverts 
vnd Fewrs dazu / das ers halten mus. 57 


welete Gottes Volck? Wie giengs denn zu / das 


Was 


ie 
2 5 
4 „ . 

Ms koͤnde doch wider Gott / Chriſtum vn 
ſiem lieben OSrm vnd ſein Wort grewlichers vnd 
erſchrecklichers geſchehen vnd fuͤrgenomen wer⸗ 
den? denn das man ſein Wort / gebot vnd befelh 
von beider geſtalt verwirfft / verdampt vnd verfol⸗ 
get? 


DJeweil denn ſolchs in der Schrifft / nicht 
allein durch ein Figur angezeigt / ſondern auch mit 
ausgedruckten Worten verkuͤndiget vnd geweiſſa⸗ 
get vnd nu auch erfuͤllet iſt / Das die Nomiſche 

irche vom Wort vnd Glauben abfallen ſolt / So 
ſollen wir vns an der Mesbiſchonen einrede vnd 
Argument gar nichts keren / da ſie ſagen vnd fiir 
wenden / fre Deuchley / Tugen / Irthumb / Ketze⸗ 
rey vnd alle falſche Gottesdienſte zu entſchuͤldi⸗ 
gen / Wie ſolt Gott ſo ein groſſen Hauffen feilen 
vnd jrren laſſen ? | 


Hat nicht Gott das gantze Iſrael jrren/ vnd 
jrer Abgoͤtterey ſo viel hundert jar zugeſehen vnd 
geduldet? damit deutlich angezeigt vnd figurirt 
iſt / das Gott im newen Teſtament / ſeiner Kirchen 
n vnd Abgoͤtterey ein lange zeit nachlaſ⸗ 

en vnd dulden wuͤrde / das ſie zur Buſſe raum vnd 
zeit hetten. Aber was hats geholffen? nichts 
vberall. Wie die Juͤden durch Gotes langmuͤtig⸗ 
keit nur erger vnd halsſtarriger wurden / Alſo thun 
wir jtzund auch / Je lenger vnd mehr Gott der 
Vater aller barmhertz igkeit / aus lauter Gnaden / 
ſein heiliges Euangelium ſcheinen vnd leuchten 
leſſet / je mehr die Papiſten verſtockter vnd herter 

C werden / 


werden / Das ſie auch noch jtzund die wort / gebot 

befelh Chriſti von beider geſtalt des Sacra⸗ 
— nth / pnnerſchempt verbieten vnd vers 
damnen / ja als ein newe falſche Cere ſchenden- 
vnd leſtern duͤrffen. 


D Arumb mu ſſen wir Dendſchen / mit den Jů⸗ 
den zu druͤmmern gehen vnd vertilget per hy 
wird nicht anders aus. Denn eben wie die Jil- 
den den Propheten ( ſo jnen durch Gottes wort — | 
befelb die zuk uͤnfftige Straff / vnfall vnd vngl 5 
verkuͤndigten / vnd ſie zur Buſſe rieffen vnd ver⸗ 
maneten )widerſtunden / vnd nicht glenben wolten / 
Sondern ſie noch dazu verfolgeten / vñ erwuͤrgeten. 
Alſo thun auch jtzund vnſere Biſchoue / 9 fo | 
frech/frenet/* vnd vnuerſchempt Catholicos rbum - | 
diirffen / vnd doch die Catholiſchelere/gebot vnd 
befelh Chriſti vnſers lieben LDErrm von beider ge⸗ 
ſtalt des Sacraments ſo leſterlich / als ein falſche 
newe Lere ſehmehen / ſehenden ͤverbiet en vnd ver⸗ 
damnen / O ſchoͤne Catholici? ; | 


Vd wenn wir fie bitten vnd flehen / erinnern 
vnd vermanen zur Buſſe / das ſie von jrer Abgots 
terey vnd ſelb erwelten Gottesdienſten durch mw 
ſehlickhe Tradition] eingeriſſen rnd auffgeſa 3 #4 
ablaſſen ſollen / vnd ſich widerumb zu C Daſs — g 
ſerm lieben HErrn / keren vnd wenden / fein 2 — 
annemen vnd glenben / ſeine Gebot vnd beft 2 
von der Communion halten / vnd Wr 908 „ 


. nichten / vnd den Grewel der Meſſe. abſchaffen/ 
So ſchelten / verdamnen / veriagen vnd erwuͤrgen 
ſte vns / als Retzer vnd Auffthuͤrer / eben wie die Jus 
den den Propheten theten. 


D DArans folget / das es Deudſchlande gehen 
wird / wie es dem Juͤdiſchen Lande gangen iſt / 
nemlich / Das es zu grunde vii bodem gehen wird / 
| verwuͤſtet vnd verheeret werden / wie es denn zum 
| Leil ſchon phate en hat / Denn vnſer Stinde 
| ſind gleich / vnd groͤſſer denn der Juͤden ſuͤnde / 
| 22 wird auch vnſer ſtraffe jener gewislich gleich 

ein. 8 be | 


UbLidD enn gleich / wie die Konige vnd Mohen⸗ 
| prieſter der Juden / nicht allein Gottes wort vnd 
82 geſetz verlieſſen / vnd verachteten / vnd an allen luſti 
gen Orten reucherten vii opfferten / Sondern auch 
jre ſolche ſunde vnd Abgoͤtterey vert eidingeten / 
ny von den Propheten vngeſtrafft ſein wol⸗ 
| ten. | 


E Ben alſo thun auch jtzund vnſere Fuͤrſten 
vnd Diſchoue / Gottes wort / gebot vnd befelh von 
beider geſtalt des heiligen Sacramentsl i das ſo 

klar vnd hell an tag komen iſt / das ſie aueh ſelbs 
nicht leugnen koͤnnen / Sondern on jren danck be⸗ 
8 S kennen muͤſſen Es ſey Gottes wort / gebot vnd 
befelh / dennoch wollen ſie es nicht leiden / weder 
8 Ty ſeßhen 


* 


ſehen noch hoͤren / ſtoſſen es von ſich/ verbieten vnd 
verdamnen es auch dazu / ſehendens vnd leſterns/ 
als ein newe falſche Cere . Vnd wenn man ſie des 
erinnert / vermanet vnd ſtraffet / So wollen ſie es 
nicht leiden / ſondern verteidingen re ſuͤnde vnd Ab⸗ 
goͤtterey / veria gen vnd ermorden vns / als Rebelles / 
9 ame vnd Auffthuͤrer / wider jr eigen Ge- 


Vd wenn Gott die Juͤden mit Krieg / Hun⸗ 
ger vnd Peſtilentz / vmb jrer Abgoͤtt erey willen / das 
ſie zu Bethel / Beth Auen / vnd auff den Bergen 
dem Baal opfferten vnd reucherten / heimſuchte 
vnd ſtraffte / So gabẽ ſie es den Propheten ſchuld / 
vnd ſprachen / Solehe ſtraffen komen daher / das 
ſie Gottesdienſte verboten - Widerumb wens jnen 
wolgieng / vnd Glick hatten / So gaben ſie es jrem 


reuchern vnd opffern ſchuld / Gleich wie die Roͤ⸗ 


mer / wens jnen vbel gieng / vnd vngluͤck vber ſie 
kam / gaben ſie es dem Euangelio vnd den Chri- 
ſten ſehuld / das ſie wider jre Goͤtter predigten 
vnd jre Abgoͤttiſche dienſte niderlegten . | 


ALCſo thun auch jtzt die Papiſten / Alles vn⸗ 
gluͤck / ſo vber Dendſchland kompt ' / das mus der 
Lutheriſchen ſchnld ſein / Wollen nicht erkennen / 
ſehen noch hoͤren / das es jrer Suͤnde vnd Abgoͤt⸗ 
terey ſchuld iſt / das ſie Gottes wort von beider ge⸗ 
ſtalt verdamnen vnd verbieten / die heiligen Sa⸗ 
crament / mit Meſſe halten vnd andern Greweln ſo 


leſterlich misbrauchen / wider den befelh. Chriſti 
vnſers | 


\ 

nxxſers lieben D£rrn/Da'von ſolt man abſteben/ 
Gottes wort hoͤren / gleuben vnd folgen / ſeine Ges 
bot vnd befelh mit allem Vleis halten / Das were 
die rechiſchaffene Buſſe Gott 3unerſiinen/ nem⸗ 
lich/glenben an Gottes wort / Gott vnd den NWe⸗ 
heſten von hertzen lieben / welchs beides Gott 
gibt / allein dureh ſein Wort / vnd wir allein durch 
den Glauben an das ſelbe Wort / empfahen vnd 
nemen muͤſſen. 


Enn w ir das theten / So wuͤrde Gott ſei⸗ 

nen zorn wenden / vnd die ſtraffe auffhe⸗ 
ben. Aber was thun wir / wenn ein jamer 
vnd elend kompt vnd fuͤrhanden iſt / ja wol / das 
wir Buſſe theten / vnd vns beſſerten / werden nur 
erger vnd verſtockter / Wir auff vnſer ſeiten / ſo das 
liebe Enangelium haben / verachten Gottes wort / 
vnd ſeine Prediger / geitzen vnd wuchern / ſchwel⸗ 
gen vnd ſauffen / huren vnd treiben alle vnzucht / 
vnd das on alle ſche vnd ſtraffe / Das auch die⸗ 
ſe Stůck ſo gemein ſind / das mans nicht mehr 
fur Stinde helt / auch von keiner Oberkeit geſtrafft 
werden. Vnd das noch erger iſt / wenn ſolche £a- 
ſter auff der Cantzel geſtrafft werden / ſo wils 
niemand leiden noch dulden / jederman wil vnge⸗ 
ſtrafft ſein / vnd ſeine ſuͤnde beſchoͤnen / entſchuͤldi⸗ 

gen vnd vert eidingen. 


— 
- 


De fromen Pfarherm vnd Prediger / ſo aus 
pflicht ſres Gewiſſens / vmb Gottes worts vnd 
gebots willen / ſolchs thun muͤſſen / werden daruͤ⸗ 
C ih ber ge⸗ 


ber geſchmehet / geleſtert / geſcholten vnd ouffs 


hoͤchſte verachtet / ſonderlich in Flecken vnd Doͤr⸗ 


ffern von den Schoſſem / Scharrhanſen vnd 
Schulteſſen / die wollen gar nicht geſtrafft ſein / 


halten jre Pfarherrn erger / denn die Hunde / Vnd 
das wird auch dem Fas den bodem auſtoſſen / das 
Gott in ſeinem grim vnd zorn alle ſeine Plagen 


vnd ſtraffe auff einen hauffen vber vns ausſchuͤt⸗ 


ten wird | 


ABer vnſere Widerſacher thun aller erſt 
das beſte dazu / Die verachten nicht allein Gottes 


wort / das ſie ſo frech in allen Suͤnden vnd ſchan⸗ 


den leben / Sondern ſie leſtern auch / ſchenden / ver⸗ 
bieten vnd verdammen Gottes wort / gebot vnd 
befelh von beider geſtalt des heiligen Sacra- 
ments on auffhoͤren / faren jmer fort / das jres 
blasphemirens kein mas noch ende iſt / u dem / ſo 
treiben ſie jre Abgoͤtterey je lenger je ſtercker vnd 


Mo wenn ein Vngluͤck oder ſtraff fuͤrhan⸗ 


den iſt / So halten ſie Proceſſiones / gehen mit 


Creutzen / Rertzen vnd Fahnen / tragen jre Goͤtzen 
vnd das Heilthumb darinne / halten viel Meſſen 


vnd opffern / eben wie die Heiden zu Babylonien / 


von welchen das Creutzgehen herkomen iſt / wie 
denn alle Ceremonien im Bapſtumb es ſey Waſ⸗ 
ſer oder Saltz nnn 
6 ſonder⸗ 

ſonderlich das opffern / auch der Pontifex Maxi⸗ 

mus ſelbs / iſt alles von Heiden herkomen vnd ge⸗ 
nomen / Nicht ein einiges dinglein haben ſie von 
Chriſto oder aus dem Enangelio. 


Doch gleichwol / wenn Gottes zorn ange⸗ 
het / Krieg Peſtilentʒ / thewre Seit / ſo gehen fie mit 
Creutz en / machen Proceſſiones / halten viel Meſ⸗ 
ſen / eſſen kein fleiſch ( Sonſt halten fie eine gute 
Malzeit / vnd freſſen den Bauch voll / trincken den 
beſten Wein / das heiſſet denn auff Notwelliſch / 
gefaſtet ) Mit ſolchen heidniſchen Ceremonien 
vnd Goͤtzendienſten wollen fie Gott verſiinen / da⸗ 
mit Er nur hoͤher erzuͤrnet vnd erbittert wird. Wie 
ſolt man auch mit eim ſolchen Grewel vnd Ab⸗ 
| gotterey / als die Meſſe vnd das Crentzgehen iſt / 
Gott verſuͤnen © Es ſind eitel Menſchen trewme 


vnd Tradition / damit man / wie Chriſtus vnſer lie⸗ Mat. 153 


ber Herr ſagt / Gott nicht ehren noch dienen 
kan | | 


Wer Gott verſtinen'” wil / der mus rechtſchaf⸗ 
fene Fruͤchte der Buſſe thun / Als da ſind Glau⸗ 
be / liebe vnd Gottes furcht / Der Papiſten Nar⸗ 
renwerck vnd Puppenſpiel mit jrer Opffermeſſe / 
Creutz gehen etc. thnts warlich nicht . Ja wie 
Seſage / Gott wird nur dadurch mehr erzuͤr⸗ 

. 


D Je 


vnglůck / jamer vnd elend kamen / das Krieg / pe⸗ 
ſtilentz vnd thewre Zeit fuͤrhanden waren / reucher⸗ 
ten vnd opfferten ſie on auffhoͤren den guͤlden 
Kelbern / dem Baal vnd ſonſt auff den Bergen 
vnd Hoͤhen etc. Wolten Gott damit verſuͤnen / 
dadurch ſie jn doch am hoͤchſten erzuͤrneten / wie 


die That ausweiſet / das Iſrael eben darumb aus 


ſrem Land verworffen vnd verſtoſſen / ja gantz vnd 
gar ausgerottet vnd vertilget iſt / das ſie Gottes 
Volck mehr nicht ſind / Eben darumb / das ſie in 
jren ſuͤnden beharreten vñ blieben / ſich nicht beſſer 
ten / noch den Propheten gleubten / Sondem wol⸗ 
ten Gott mit jrem opffern vnd reuchern verſünen / 


Gleich wie jtzt die Papiſten in jren ſuͤnden hals⸗ 


ſtarriglich bleiben / vnd wollen Gott mit jren Meſ⸗ 
ſen vnd Creutz gehen verſuͤnen / ja freilich verſuͤnen / 
wie jn die Juden verſuͤneten / das ſie Land vnd 


Ceute / R6nigreich vnd Prieſterthumb / Altar vnd 


Tempel verloren haben / das ſie nu hinfort jr opf⸗ 
fern vnd reuchern ewiglich laſſen muͤſſen / welehs 
fie zur zeit der Propheten / da ſte darumb geſtraffet 
wurden / Gott zu Ehren / vnd gehorſam nicht laſ⸗ 
ſen wolten. | | 


AEſo auch vnſer Mespfaffen / dieweil ſie jtzund 


Gott vnd dem Euangelio zu ehren vnd gehotſam 


jr Meshalten nicht laſſen wollen / So wird Gott 
komen vnd fie heimſuchen / das ſie es laſſen muͤſ⸗ 
ſen / wie den Vngern widerfaren iſt / die jr Mes⸗ 
Halten / das ſie vorhin vmb des Enangeliums 


2 


DJe Juden theten auch alſo / Wenn ſie in 


—— 

1 * thun wolten/jtzt wol muͤſſen nachs 
Aen. og | 


D DArumb. ſchet zu jr Biſchoue / das jr mit 
wer Meſſe auch das lohn vnd verdienſt der Ab⸗ 
goͤtterey / ſo die Juͤden mit jren Gottesdienſten ers 
langet haben / erwerbet vnd vberkomet / Werdet jr 
peer Spray vnd Abgoͤtterey nicht laſſen / 
So wird eben die ſelbe ſtraff vber Deudſchland 
gehen / die vbers Juͤdiſchland gangen iſt / wie der 
ellige man Gottes D. Martinus Lutherus euch 
an viel Orten / in ſeinen Schrifften / Dendſches 
lands vntergang verkuͤndiget vnd geweiſſaget 
. in den zweien Propheten O⸗ 
ea vnd 1 wil der mag dieſelben leſen. 
Vnd wolt Gott von Dimel / das ſie ynſer Fuͤrſten 
vnd Biſchone. mit vleis leſen . Bitte auch ſie 
wolten es thun / Vnd wenn ſie es gerewet / ſo ſol⸗ 
len fie macht haben / mich zu ſtraffen. 5 
ES iſt noch eins / damit ſich die Papiſten 
troͤſten vnd entſchilldigen. Ja ſprechen ſie / Vnter 
dem Bapſthum war gleichwol gut Fried vnd Ei · 
nigkeit. Aber ſint Luthers Tere auff komen iſt / ha⸗ 


ben wir weder fried noch glůck gehabt 


| DAranffantwort Chriſtas vnſer lieber Pęrr. 

ſelbs / Luce. 11. Wenn ein ſtarcker Gewapneter 
en Pallaſt bewaret / So bleibt das ſeine mit 

frieden / Wenn aber ein 9 

vnd vberwindet In ſo nimpt er jm ſeinen Hats 
niſch / dnd teilet den Raub aus. "Wy 


DA ſtehet die vrſach /warumb jr Mespfaffen 
vnter dem Bapſt habt Friede gehabt / Denn es 
hat ewrem Starcken niemand duͤrffen einreden 
noch widerſtehen / vnd iſt alles nach ſeinem 
willen gangen / Darumb hat er auch ſtill geſeſſen / 
vnd nicht rumoret. Aber da der Stercker / Chri⸗ 
ſtus vnſer lieber ZDErr / mit ſeim Wort kam / vnd 
damit dem Starcken ſein Darniſch / nemlich / 
die Meſſe vnd andere menſchliche Tradition nam / 
Da ward er zornig / wuͤtet vnd tobet / vnd richtet 
ſolchen Krieg vnd humor an / das die armen 
Chriſten fur jm kein ruge noch friede in der Welt 
haben koͤnnen. 


DAber kompts / Das der Bapſt mit ſeinem 
Anhang auch kein ruge noch friede haben koͤn⸗ 
nen / Denn Gottes wort nimpt znen jre beſte weh⸗ 


re / zeug vnd Darniſch / die Abgoͤttiſehe Meſſe / 


ſo ſie fuͤr den hoͤchſten Gottesdienſt / als jr beſte 
Woffen vnd Wehre geacht vnd gehalten ha⸗ 
ben / Hette man jnen jre ſelb ertichte Meſſe / 
vnd andere menſchliche Tradition gelaſſen / ſo 
weren ſie zu friede blieben / hetten kein Rhumor 
noch Krieg angericht. | | | 


| DErbalben hat nu Gott vnt er dem Bapſt 


friede gegeben / vnd dem Teufel zugeſ eþen/jm.f0 

viel verhenget vnd nachgelaſſen / nicht vmb jrer 
gerechtigkeit oder Gottesdienſt willen / wie ſie 
dencken / Sondern das Er jnen raum vnd zeit 

zur Buſſe gegeben hat / das ſie ſich ſolten beſ⸗ 
ſern / bekeren vnd from werden. So keren ſie es 
vmb / ſagen vnd predigen das widerſpiel / das jnen 
SGott / vmb jrer Gotzendienſte willen / habe Friede / 
Einigkeit vnd gluͤck gegeben. _ 


T Ben alſo theten auch die Juͤden / Da 
Gott vber dritthalb hundert Jar dem Reich Iſ⸗ 
rael friede vnd gluͤck gab / ſonderlicb vnter dem 
\ Konig Jeroboam dem andern / der gros gluͤck / 
Sieg / vnd Triumph wider ſeine feinde / vnd ſonſt 
in allen ſeinen Dendeln hatte, Solchs alles thet 
Gott / vnd ſabe ſo lange jrer Abgoͤtterey zu / 
wie der Text klerlich ſagt / Das ſie ſolten Buſſe 
thun / ieh beſſern vnd von der Abgoͤtterey laſſen / 
So meineten fie / Gott gebe jnen ſolch Gluͤck / 
vmb jrer Abgoͤtterey willen / nemlich / vmb jres 
opffern vnd reucherns willen / vnd blieben alſo 
halſtarrig auff jrem Sinn bis ans ende. 


IV weilen ſtrafft Er ſie / das fie ſich erken⸗ 
nen / vnd from werden ſolten / Aber bald erbarmte 
Er ſieh wider vber ſie / vnd halff jnen aus der Not / 
Bis zu letʒt / da es nicht ſein wolte / vnd ſie on auff⸗ 
boren- ſůndigeten / vnd jre 8 jmer fort 

1 vnd 


vnd fort trieben vnd mehreten / Da lies Gott die 
ſtraffe gehen / das ſie gefangen weggefurt / vnd 


gantz vnd gar aus jrem Lande vertrieben vnd aus⸗ 
gerottet worden / Vnd ward jr Land mit Deiden / 


Samaritern beſatzt / bis auff dieſen tag. 


\  ABer das Reich Juda vnd Jeruſalem / 
bleib hernach ſtehen vngeferlich hundert vnd zo. 


jar / vmb Chriſtus willen / der noch komen ſolt / 


das werck der Erloͤſung ausrichten / laut Ser Ver; 
heiſſung den Vetern / Abraham / Danid etc. ge⸗ 


ſchehen / Sonſt were es aueh zur ſelben zeit mit 


Iſrael zu druͤmmern gangen. 


Da nu Chriſtus kam / ſein new ewig Reich 
. anfieng / wolte ſein Volck jn weder ſehen noch 
hoͤren / verfolgten vnd verdampten nicht allein ſei⸗ 
ne goͤttliche Tere vnd Wunderzeichen / Sondern 
richteten jn auch endlich hin / als ein Gottesle⸗ 
ſterer vnd Auffruͤrer. 


D 2 gieng auch die letzte vnd grewlichſte 


Straffe an / das das gantze Juͤdenthumb ver⸗ 

ſtoͤret / verwuͤſtet vnd gar ausgerottet ward. Das 

iſt das ende / verdienſt vnd lohn der Abgoͤtterey / 

— ſie Gottes wort / gebot vnd befelh veracht ha⸗ 
en. 


WAs wil nu vns Deudſchen widerfaren / 
die weil vnſere Fuͤrſten vnd Biſchoue nicht allein 
Gottes wort vnd Gebot verachten / 8 

. auc 

euch / als ein newe falſche ere: rerdamnen vnd 


verbieten ? welchs viel grerolicher vnd erſchreck⸗ 
licher iſt / denn der Juͤden ſuͤnde / die jr Geſetz 
allein veracht / nicht verboten oder verdampt ha⸗ 


ben / On zweinel / ſo wird die ſelbe Straffe / ſo vber 

die Juͤden gangen iſt / nieht anjjen bleiben / Son⸗ 


dern hefftiger vnd ſtercker / denn zur ſelben zeit 


die Juden / vns vberfallen. Denn was den Juͤ⸗ 
den wid erfaren iſt / das iſt ein Figur vnd Anzei⸗ 
gung / wie es der Chriſtenheit am ende zu letzt ge / 


DArumb were es zeit vnd hoch von noͤten / 
the die ſtraff angienge / das wir vns bekereten 
vnd beſſerten / von den menſehlichen Traditio⸗ 
nen ablieſſen / vnd Gottes wort (dadurch allein 
vns rechter Glaub vnd Lieb gegeben wird) hoͤre⸗ 


ten / gleubten vnd annemen / Gehet aber die ſtraffe 


an / vnd vbereilet vns / ehe wir vns beſſern / ſo iſts 
zu lang geharret / Denn da wird kein raht noch 
huͤlff mehr ʒu hoffen ſein. Solehs aber ſolt jr bey 

leib jtzt nicht gleuben / Sondern harren 

vnd warten / bis jrs mit den Juͤden 
erfaret / vnd mit jnen ewig verloren 
vnd verdampt werdet. Da⸗ 
fuͤr behuͤte Gott ſein klei⸗ 
nes / armes Oeufflin 
gnediglich / 
Al EN. 


Die 25. lulij. 


SSS. 


Luce. XI. 


DAs Auge iſt des Leibes liecht / Wenn nu denn 
Auge einfeltig ſein wird / So iſt dein gantzer Leib 
liecht / So aber dein Auge ein Schalck ſein wird / 
ſo iſt auch dein Eeib finſter / So ſchawe drauff / 
das nicht das Liecht in dir finſternis ſey etc. 


1 Gedruckt zu Jheng 
1 durch Chriſtian Rodinger. 
1555. 

